ગટરના ગંદા પાણી પીવાના કારણે લોકોનું આરોગ્ય જોખમાયું છે, અનેક લોકોને પેટમાં દુઃખાવો અને ઉબકા-ઉલ્ટી આવવા જેવી સમસ્યા ઉભી થઇ છે, એટલું જ નહી આરો પર કામ કરતા નથી અને બે-ત્રણ દિવસમાં આરોમાંથી પણ ગંદુ પાણી આવવાની રાવ ઉઠી છે, જામનગર શહેરના અનેક વિસ્તારોમાં પીવાના પાણીની લાઇન સાથે ગટરની લાઇન જોડાતી હોવાના કારણે આ સમસ્યા ઉભી થવા પામી છે, એક તરફ મિશ્ર ઋતુ અને બીજી તરફ મહાપાલિકા દ્વારા પીવાલાયક પાણી આપવામાં આવતું નથી, જેથી લોકોમાં ઉગ્ર રોષ ઉઠવા પામ્યો છે. અત્રે એ પ્રñ થાય છે કે અવારનવાર મહાપાલિકામાં રજૂઆત કરવા છતાં વોટર વર્કસ શાખાના કર્મચારીઆે લોલમલોલ ચલાવે છે અને સબ સલામત હૈની સીડી વગાડéા કરે છે, લોકોના આરોગ્ય સાથે સીધા ચેડા થવાની ફરિયાદ ઉઠવા પામી છે, પ્રñ એ થાય છે કે અવારનવાર ચેકીગ હોવા છતાં પણ શા માટે પાઇપલાઇન રીપેર કરાતી નથી આ વિસ્તારના અનેક અસંખ્ય લોકો પેટના દર્દનો ભોગ બન્યા છે અને હજુ પણ બનતા જાય છે ત્યારે લોકોના આરોગ્ય પર ગંભીર ખતરો ઉભો થયો છે. જામનગરના કેટલાક વિસ્તારોમાં પાણીની લાઇન અને ગટરની લાઇન સાથે થઇ જવાથી નળ ખોલતા જ ગટરનું પાણી આવે છે, મહાપાલિકા એક તરફ સ્વચ્છતાની વાતો કરે છે, બીજી તરફ પીવાના પાણીના ચાર્જ પણ આ બજેટમાં રૂા. 150 નો વધારો કરી દેવાયો છે, પરંતુ મહાપાલિકા ખુદ શુધ્ધ પીવાનું પાણી આપી શકતી નથી, જે મહાપાલિકા માટે શરમજનક કહી શકાય. મહાપાલિકાની આેફિસમાં પાણી આવતું નથી, તેમજ ગટરનું પાણી આવે તેવી થાેકબંધ ફરિયાદો આવતી હોય છે, પરંતુ સત્તાધીશો કોણ જાણે કેમ આ પ્રકારની ફરિયાદોને ઉકેલવામાં જરા પણ રસ દાખવતા ન હોવાનું લોકોનો આક્ષેપ છે, પંચવટી ગૌશાળાના કેટલાક વિસ્તારોની હાલત ખૂબ જ ખરાબ હોય, અનેક લોકોના આરોગ્ય સામે જોખમ ઉભું થયું હોય, જો આ સમસ્યા તાત્કાલિક નહી ઉકેલાઇ તો આ વિસ્તારની મહિલાઆે મહાપાલિકાની કચેરીમાં ધરણાં પણ કરશે તેવી ચેતવણી આ વિસ્તારની મહિલાઆેએ આપી છે.